Tvífaldu meistararnir taptu fyrsta heimadystin á árinum. Men tað nýtist als ikk at vera ein ábending um, at vit hava lætta uppgávu í Sarpugerði Víkingarnir hava tey bæði seinastu árini staðið við gullkrónunum, tá kappingarárið er lokið, og eingin ivi er um, at teir aftur í ár medda høgt. Tað í sjálvum sær sigur sína greiðu søgu um, at vit eiga stóra uppgávu, tá vit í dag vitja í Sarpugerði. Úrslitini hjá okkum í Sarpugerði vísa eisini, at talan er um truplan dyst, men hinvegin vísa tølini eisini, at tað á ongan hátt er ógjørligt at fáa stig við sær. Men tað krevur, at avrikið er í topp. Eingin ivi er um, at vit koma undir trýst, og við monnum sum Lawal, Lava Olsen og 2 XVatnhamar eiga teir ljósabláu eisini spælararnar, sum eru førir fyri at órógva eina og hvørja verju. Tað eiga vit hinvegin eisini, um lagið er tað rætta, og so er at eggja okkara monnum somikið væl, at lagið verður av tí besta.